ຝ່າຍຄ້ານ ກໍາປູເຈຍ ເລີ້ມພາກັນ ເດີນຂະບວນ ປະທ້ວງ (ສະໄລດ໌)
ພັກຝ່າຍ​ຄ້ານ​ກໍາປູ​ເຈຍ ​ເດີນ​ຂະ​ບວນ ປະ​ທ້ວງ​ຄັ້ງ​ໃຫຍ່ ທີ່​ນະຄອນຫຼວງພະນົມ​ເປັນ ​ຮຽກຮ້ອງ​ໃຫ້​ລັດຖະບານ ທຳການສື​ບສວນ ການ​ສໍ້​ໂກງ​ຄະແນນເລືອກ​ຕັ້ງ.
ຝ່າຍຄ້ານກໍາປູເຈຍເລີ້ມພາກັນເດີນຂະບວນປະທ້ວງຄັ້ງໃຫຍ່ ເປັນເວລາສາມມື້ ທີ່ນະຄອນ ຫຼວງພະນົມເປັນ ເພື່ອຮຽກຮ້ອງ ໃຫ້ລັດຖະບານ ອະນຸຍາດໃຫ້ມີການສືບສວນຢ່າງເປັນອິດສະ ຫຼະ ກ່ຽວກັບການສໍ້ໂກງຄະແນນສຽງໃນການເລືອກຕັ້ງ ພວກປະທ້ວງຫລາຍພັນຄົນ ໄດ້ພາກັນໄປເຕົ້າໂຮມໃນຕອນ ເຊົ້າວັນພຸດມື້ນີ້ ທີ່ສວນເສລີພາບ ໃນກຸງພະນົມເປັນ ບ່ອນທີ່ ເຂົາເຈົ້າໄດ້ປະເຊີນໜ້າກັບຕຳຫຼວດປາບຈາລະຈົນຫຼາຍພັນ ຄົນ ຊາວກໍາປູເຈຍຫລາຍຄົນຢ້ານກົວວ່າຈະເກີດເຫດການ ຊໍ້າຮອຍເໝືອນ ດັ່ງການປະທ້ວງ ຂອງພວກຝ່າຍຄ້ານ ໃນ ເດືອນແລ້ວນີ້ ທີ່ເຮັດໃຫ້ຜູ້ປະທ້ວງຄົນນຶ່ງເສຍຊີວິດ ແລະອີກ ຫລາຍຄົນໄດ້ຮັບບາດເຈັບ ຫລັງຈາກໄດ້ເກີດການປະທະກັນກັບຕໍາຫລວດ ພັກກູ້ຊາດກໍາປູເຈຍຫຼື CNRP ທີ່ຈັດການປະທ້ວງ ໄດ້ວາງແຜນເດີນຂະບວນໃນວັນພຸດ ມື້ນີ້ ໄປຫາຫ້ອງການສະຫະປະຊາຊາດຢູ່ໃນນະຄອນຫລວງ ເພື່ອຍື່ນໜັງສືຮຽກຮ້ອງໃຫ້ ນາໆຊາດເຂົ້າແຊກແຊງ ຫາທາງຍຸດຕິການປະເຊີນໜ້າກ່ຽວກັບການປ່ອນບັດລົງຄະແນນ ສຽງໃນເດືອນກໍລະກົດຜ່ານມາ ນອກນັ້ນແລ້ວ ເຂົາເຈົ້າຍັງຈະເດີນຂະບວນໄປຍັງສະຖານ ທູດຂອງປະເທດຕ່າງໆ ບັນດາເຈົ້າໜ້າທີ່ກໍາປູເຈຍ ໄດ້ອະນຸຍາດ ໃນນາທີສຸດທ້າຍ ໃຫ້ພັກ CNRP ໄປຍື່ນຄຳ ຮ້ອງ ແຕ່ໄດ້ວາງເງື່ອນໄຂໄວ້ວ່າ ຈະອະນຸຍາດໃຫ້ພຽງ 1,000 ຄົນເທົ່ານັ້ນ ເຂົ້າຮ່ວມ ການເດີນຂະບວນໃນຄັ້ງນີ້ ເຈົ້າໜ້າທີ່ຝ່າຍຄ້ານບາງຄົນ ໄດ້ກ່າວຕໍ່ສື່ມວນຊົນທ້ອງຖິ່ນ ວ່າ ພວກເຂົ້າຮ່ວມການເດີນຂະບວນ ຈະກາຍຈໍານວນດັ່ງກ່າວ ພັກ CNRP ຄາດວ່າ ຈະມີເຖິງ 50,000 ພັນຄົນເຂົ້າຮ່ວມການປະທ້ວງເປັນເວລາສາມມື້ ທີ່ບັງເອີນມີຂຶ້ນ ພ້ອມໆກັນກັບວັນຄົບຮອບ ການເຊັນສັນຍາສັນຕິພາບກຸງປາຣີ ໃນປີ 1991 ທີ່ເຮັດໃຫ້ບັນຫາຂັດແຍ້ງເປັນເວລາຫຼາຍໆທົດສະວັດ ຢູ່ປະເທດດັ່ງກ່າວ ສິ້ນສຸດລົງ